คือกินไป 4 วันแล้วค่ะ แต่หยุดกินเพราะมันมีอาการคลื่นไส้ตลอด น่าจะเป็นผลข้างเคียงจากยา โดยระหว่างที่กินยาคุมไม่มีเพศสัมพันธ์เลย ถ้าหลังจากนี้ อีก 3-4 วันจะมีเพศสัมพันธ์โดยใช้ถุงยางอนามัยชาย จะมีโอกาสท้องไหมคะ
สวัสดีค่ะ หากไม่ได้เริ่มทานยาคุมกำเนิดภายใน 5 วันนับจากมีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วัน ดังนั้น การทานยาคุมไปเพียง 4 วัน ยาคุมจึงยังไม่ออกฤทธิ์ในการป้องกันการตั้งครรภ์ได้ และเมื่อหยุดทาน ยาก็จะไม่ได้ช่วยป้องกันการตั้งครรภ์ได้แต่อย่างใดดังนั้น หากหลังจากหยุดทานยาคุมกำเนิด ได้มีเพศสัมพันธ์ โอกาสที่จะตั้งครรภ์ย่อมมีได้ แต่หากใช้ถุงยางอนามัย ถุงยางจะช่วยป้องกันการตั้งครรภ์ได้ประมาณ 82%-98% ค่ะ